AFIVAN Burjassot i el MICOF posen en marxa el VI curs gratuït d’orientació i consells sobre la Fibromiàlgia
2025-07-24

Els dies 10, 18 i 24 de setembre, el Centre Socioeducatiu Díaz Pintado de Burjassot acollirà la VI edició del curs gratuït Fibromiàlgia de XarxaPacients. Un curs que tindrà lloc a Burjassot gràcies al Molt Il·lustre Col·legi Oficial de Farmacèutics de València (MICOF), amb la col·laboració de l’Associació de Fibromiàlgia València Nord de Burjassot (AFIVAN).

Es tracta d’un curs presencial, estructurat en tres sessions, en les quals s’abordaran temes quotidians com les cures i consells sobre alimentació, activitat física, tractaments, aspectes psicosocials…

Per a inscriure’s, és necessari emplenar el formulari al qual es pot accedir en este ENLLAÇ. El curs compta amb la col·laboració de l’Ajuntament de Burjassot, des de la Regidoria de Sanitat, dirigida per Isabel Mª Mora.

XarxaPacients connecta a pacients actius (familiars i cuidadors) amb una mateixa malaltia crònica, a més d’incloure als professionals sanitaris en totes les accions que desenvolupa amb l’objectiu d’intercanviar coneixements i experiències de promoció de la salut.